CELEX: 62013TN0397
Language: da
Date: 2013-08-06 00:00:00
Title: Sag T-397/13: Sag anlagt den 6. august 2013 — Tilly-Sabco mod Kommissionen

5.10.2013   
            
            
               DA
            
            
               Den Europæiske Unions Tidende
            
            
               C 291/4
            
         Sag anlagt den 6. august 2013 — Tilly-Sabco mod Kommissionen
   (Sag T-397/13)
   2013/C 291/04
   Processprog: fransk
   
      Parter
   
   
      Sagsøger: Tilly-Sabco (Guerlesquin, Frankrig) (ved advokaterne R. Milchior og F. Le Roquais)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at annullationssøgsmålet vedrørende gennemførelsesforordning (EU) nr. 689/2013 af 18. juli 2013 om fastsættelse af eksportrestitutioner for fjerkrækød (EUT L 196 af 19.7.2013, s. 13) kan antages til realitetsbehandling.
            
         
               —
            
            
               Gennemførelsesforordning (EU) nr. 689/2013 af 18. juli 2013 om fastsættelse af eksportrestitutioner for fjerkrækød (EUT L 196 af 19.7.2013, s. 13) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Med det første anbringende gøres gældende, at der er sket en procedurefordrejning, idet de procedureregler, der gælder for forvaltningskomitéen, er blevet tilsidesat, for så vidt som Kommissionen ikke har gjort det muligt for komitéen at undersøge alle de forhold, der var nødvendige for, at denne kunne afgive sin udtalelse om det tekstudkast, der skulle vedtages, i henhold til proceduren i forordning nr. 182/2011 (1).
            
         
               2)
            
            
               Med det andet anbringende gøres gældende, at der foreligger en proceduremangel og inkompetence, idet den anfægtede forordning er blevet vedtaget med underskrift af generaldirektøren for landbrug og udvikling af landdistrikter på kommissionsformandens vegne, uden at det er påvist, at der foreligger et fuldmagtsdokument og en erklæring om selvcertificering.
            
         
               3)
            
            
               Med det tredje anbringende gøres gældende, at den anfægtede forordning ikke indeholder en begrundelse, for så vidt som
               
                           —
                        
                        
                           sjette betragtning til forordningen ikke kan udgøre en tilstrækkelig begrundelse for en forordning, der bryder med Kommissionens sædvanlige praksis, der består i at fastsætte restitutionsbeløbet under hensyn til forskellen mellem priserne på de pågældende produkter dels på fællesskabsmarkedet, dels på verdensmarkedet, og
                        
                     
                           —
                        
                        
                           begrundelsen er usammenhængende og selvmodsigende, derved at den er en enslydende gengivelse fra den foregående gennemførelsesforordning nr. 360/2013, uden at den tager hensyn til de evolutionskriterier, der er fastsat i artikel 164 i forordning nr. 1234/2007 (2).
                        
                     
         
               4)
            
            
               Med det fjerde anbringende gøres gældende, at der er sket en overtrædelse af loven, eller at der i det mindste er foretaget et åbenbart urigtigt skøn, idet de oplysninger, som Kommissionen har fremlagt for forvaltningskomitéen, ikke overholder kriterierne i artikel 164, stk. 3, i forordning nr. 1234/2007.
            
         
               5)
            
            
               Med det femte anbringende gøres gældende, at der er sket en tilsidesættelse af princippet om den berettigede forventning, for så vidt som sagsøgeren efter at have modtaget Kommissionens forsikringer med rette forventede, at der ville ske en fortsættelse af et system med positive restitutioner indtil ophøret af den nuværende fælles landbrugspolitik.
            
         
      (1)  Europa-Parlamentets og Rådets forordning (EU) nr. 182/2011 af 16.2.2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55, s. 13).
   
      (2)  Rådets forordning (EF) nr. 1234/2007 af 22.10.2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299, s. 1).